২০২২ ভারত পুরুষ ক্রিকেট দলের জিম্বাবুয়ে সফর
ভারত পুরুষ ক্রিকেট দল ২০২২ সালের আগস্ট মাসে তিনটি একদিনের আন্তর্জাতিক (ওডিআই) ম্যাচ খেলার জন্য জিম্বাবুয়ে সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। সিরিজটি প্রথমে ২০২০ সালের আগস্ট মাসে খেলা হওয়ার কথা ছিল, কিন্তু ২০২০ সালের জুন মাসে কোভিড-১৯ মহামারির কারণে সিরিজটি স্থগিত করা হয়। পরবর্তীতে ২০২২ সালের জুলাই মাসে নিশ্চিত করা হয় যে সিরিজটি ২০২২ সালের আগস্ট মাসে খেলা হবে। সিরিজের ম্যাচগুলো হারারে স্পোর্টস ক্লাব মাঠে খেলা হয়। সিরিজে ভারত ৩–০ ব্যবধানে জয়ী হয়।